**ΠΡΑΚΤΙΚΟ ΕΚΛΟΓΗΣ**

**ΑΝΑΠΛΗΡΩΤΗ ΠΡΟΕΔΡΟΥ ΤΟΥ ΓΕΝΙΚΟΥ ΤΜΗΜΑΤΟΣ**

**ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ**

Στη Αθήνα, σήμερα ημέρα **Πέμπτη 04-02-2021** και ώρα **15:30,** η τριμελής Κεντρική Εφορευτική Επιτροπή (Κ.Ε.Ε.) διεξαγωγής της εκλογικής διαδικασίας για την ανάδειξη του Αναπληρωτή Προέδρου του Γενικού Τμήματος του Γ.Π.Α., η οποία ορίστηκε με την υπ’ αριθμ. πρωτ. 10/28.01.2021 απόφαση του Προέδρου του Γενικού Τμήματος του Γ.Π.Α., αποτελούμενη από τους κ.κ. :

1. Μαρινάγη Αικατερίνη, Καθηγήτρια του Γενικού Τμήματος του Γ.Π.Α., Πρόεδρο,
2. Μερτζάνη Αριστείδη, Καθηγητή του Γενικού Τμήματος του Γ.Π.Α., τακτικό μέλος και
3. Μενεγάκη Αγγελική, Αν. Καθηγήτρια του Γενικού Τμήματος του Γ.Π.Α., τακτικό μέλος,

μετά τη διαδικασία της ψηφοφορίας, συνήλθε στην αίθουσα της γραμματείας του Γενικού Τμήματος του Γ.Π.Α. για τη σύνταξη του παρόντος πρακτικού εκλογής.

Η εκλογική διαδικασία, με ηλεκτρονική ψήφο, που πραγματοποιήθηκε μέσω του ειδικού πληροφοριακού συστήματος (σύστημα «ΖΕΥΣ») του Εθνικού Δικτύου Υποδομών Τεχνολογίας και Έρευνας (Ε.Δ.Υ.Τ.Ε), βάσει των διατάξεων της υπ’ αριθμ. 77561/21/16.6.2020 ΚΥΑ (ΦΕΚ 2481/τ.Β’/22.06.2020), διεξήχθη ομαλά, την Πέμπτη 04 Φεβρουαρίου 2021, από τις 10:00 έως τις 15:00.

Η τριμελής Κεντρική Εφορευτική Επιτροπή έλαβε υπόψη:

1. τις διατάξεις του άρθρου 15 «Πρύτανης-Αντιπρυτάνεις», του άρθρου 23 «Πρόεδρος Τμήματος» του ν. 4485/2017 (ΦΕΚ 114/τ.Α΄/04.08.2017) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις», όπως αυτές ισχύουν,
2. τις διατάξεις του ν. 4589/2019 (ΦΕΚ 13/τ.Α΄/29.01.2019) «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα Τ.Ε.Ι. Θεσσαλίας και Στερεάς Ελλάδας, Παλλημνιακό Ταμείο και άλλες διατάξεις» και ειδικότερα των άρθρων 2 και 3, καθώς και της παρ. 1, εδ. ιη και της παρ. 6 του άρθρου 22,
3. την με αριθμ. 153348/Ζ1/15.09.2017 (ΦΕΚ 3255/τ.Β΄/15.09.2017) απόφαση του Υπουργού Παιδείας, Έρευνας και Θρησκευμάτων, με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄ 114)» όπως τροποποιήθηκε με την αριθμ. 191014/Ζ1/07.11.2017 (ΦΕΚ 3969/τ. Β΄/13.11.2017) και ισχύει,
4. την με αριθμ. πρωτ. 2/12-01-2021 Προκήρυξη εκλογών και Πρόσκληση Εκδήλωσης Ενδιαφέροντος για την ανάδειξη του (της) Αναπληρωτή (τριας) Προέδρου του Γενικού Τμήματος του Γ.Π.Α.,
5. την με αριθμ. πρωτ. 13/29-01-2021 απόφαση της Τριμελούς Κεντρικής Εφορευτικής Επιτροπής για την ανακήρυξη του μοναδικού υποψήφιου για το αξίωμα του Αναπληρωτή Προέδρου του Γενικού Τμήματος του Γ.Π.Α., που είναι:

ο κ. **Σπυρίδων Καλούδης,** Αν. Καθηγητής του Γενικού Τμήματος Γ.Π.Α.

Ο συνολικός αριθμός των εγγεγραμμένων στους εκλογικούς καταλόγους εκλογέων, σύμφωνα με την αριθμ. πρωτ. 122/13-01-2021 απόφαση του Πρύτανη του Γ.Π.Α., με την οποία εγκρίθηκαν οι εκλογικοί κατάλογοι για την ανάδειξη Αναπληρωτή Προέδρου του Γενικού Τμήματος του Γ.Π.Α. και υποβλήθηκαν οριστικοποιημένοι ήταν: δεκαέξι (16) μέλη Δ.Ε.Π. του Γενικού Τμήματος.

Από τα στοιχεία που προκύπτουν στο υπ’ αριθμ. 14/04-02-2021 αρχείο, «ΖΕΥΣ – Αποτελέσματα διεξαγωγής εκλογών για την ανάδειξη του Αναπληρωτή Προέδρου του Γ.Π.Α.», διαπιστώνεται ότι τα αποτελέσματα της ψηφοφορίας είναι τα ακόλουθα:

**ΓΙΑ ΤΗΝ ΑΝΑΔΕΙΞΗ ΤΟΥ ΑΝΑΠΛΗΡΩΤΗ ΠΡΟΕΔΡΟΥ**

**ΤΟΥ ΓΕΝΙΚΟΥ ΤΜΗΜΑΤΟΣ ΤΟΥ ΓΠΑ**

ο μοναδικός υποψήφιος κος Σπυρίδων Καλούδης, Αναπληρωτής Καθηγητής του Γενικού Τμήματος του Γ.Π.Α., συγκέντρωσε, στο σύνολο των δεκαέξι (16) ψηφοδελτίων:

α) επτά (7) υπέρ, και

β) εννέα (9) λευκά.

Συνεπώς αφού συγκεντρώνει τουλάχιστον το ένα τρίτο (1/3) των έγκυρων ψήφων (σύμφωνα με τις παρ. 8 και 9, άρθρο 23 του Ν. 4485/2017, ΦΕΚ 114 Α΄), διαπιστώνεται ότι:

**Αναπληρωτής Προέδρου του Γενικού Τμήματος του Γ.Π.Α. εκλέγετα**ι

Ο υποψήφιος, **κ. Σπυρίδων Καλούδης,** Αναπληρωτής Καθηγητής

Σε πίστωση των παραπάνω συντάχθηκε το παρόν πρακτικό, αναγνώστηκε και υπογράφηκε σε δύο αντίτυπα από όλα τα μέλη της τριμελούς Κεντρικής Εφορευτικής Επιτροπής, η οποία θα μεριμνήσει για την άμεση ανακοίνωση των αποτελεσμάτων των εκλογών στον Πρύτανη του Γεωπονικού Πανεπιστημίου Αθηνών για την έκδοση σχετικής διαπιστωτικής πράξης και τη γνωστοποίησή τους στην ακαδημαϊκή κοινότητα.

|  |  |
| --- | --- |
| **Η Πρόεδρος**[[1]](#footnote-1) | **Τα μέλη**[[2]](#footnote-2) |
|  |  |
|  |  |
| Αικατερίνη Μαρινάγη | Αριστείδης Μερτζάνης |
| Καθηγήτρια | Καθηγητής |
|  |  |
|  | Αγγελική Μενεγάκη |

Αναπληρώτρια Καθηγήτρια

***Συνημμένα:*** *Το υπ’ αριθμ. 14/04-02-2021 αρχείο «ΖΕΥΣ – Αποτελέσματα διεξαγωγής εκλογών για την ανάδειξη Αναπληρωτή Προέδρου του Γενικού Τμήματος του Γ.Π.Α.»*

1. , 2 Οι υπογραφές έχουν τεθεί στο πρωτότυπο που διατηρείται στο αρχείο της Γραμματείας. [↑](#footnote-ref-1)
2. [↑](#footnote-ref-2)